Source: http://docplayer.fi/1405611-Identiteetin-ja-paasynhallinta.html
Timestamp: 2018-06-22 02:03:44+00:00
Document Index: 14766717

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Identiteetin- ja pääsynhallinta - PDF
Download "Identiteetin- ja pääsynhallinta"
1 Identiteetin- ja pääsynhallinta Luentomoniste Mikael Linden
2 Sisällys 1. Johdanto Hyödyistä ja haasteista Tietoturvallisuus Tehokkuus Uudet toimintatavat Haasteita Pohdittavaa Identiteetti Käsitteitä Attribuutit Yksilöivät tunnisteet Pseudonyymit eli salanimet Pohdittavaa Identiteetin todentaminen eli autentikointi Autentikoinnin määritelmä ja menetelmät Ensitunnistus ja tunnistuksen luotettavuus Keinoja tukevampaan salasanatunnistukseen Julkisen avaimen järjestelmä, varmenteet ja toimikortit Biometrinen tunnistus Kertakirjautuminen Pohdittavaa Käyttövaltuuksien hallinta eli auktorisointi Määritelmä Pääsynvalvontamatriisi Rooliin perustuva pääsynvalvonta Muita pääsynvalvontamenetelmiä Vähimmän käyttövaltuuden periaate Vaarallisten työtehtävien eriyttäminen Delegointi Pohdittavaa Jäljitettävyys ja raportointi Jäljitettävyys
3 6.2. Raportointi Identiteetinhallinta organisaatiossa Kokonaisarkkitehtuuri Toiminta-arkkitehtuuri Tietoarkkitehtuuri Järjestelmäarkkitehtuuri Teknologia-arkkitehtuuri LDAP-hakemisto Identiteetinhallintajärjestelmä Pohdittavaa Federoitu identiteetinhallinta Peruskäsitteet Federoidun identiteetinhallinnan hyötyjä Luottamus ja luottamusmallit Teknologioita Esimerkkejä organisaatiokeskeisestä federoidusta identiteetinhallinnasta Käyttäjäkeskeinen identiteetinhallinta Pohdittavaa Tietosuoja ja henkilötietolaki OECD:n tietosuojaperiaatteet ja tietosuojadirektiivi Suojaamisvelvoitteesta Henkilörekisteriseloste Loogisen rekisterin käsite Henkilötietojen luovutus kolmansiin maihin Pohdittavaa Lukijalle Tämä luentomoniste syntyi alkujaan Tampereen teknillisen yliopiston kurssille TLT-3350 Identiteetin- ja pääsynhallinta, jonka aihepiiristä yhtenäistä suomenkielistä oppimateriaalia on muutoin saatavilla varsin niukasti. Esitän kiitokseni Jukka Koskiselle, Arto Tuomelle ja Juuso Kuusiselle heidän luentomonisteen sisältöön antamistaan kommenteista ja kehittämisehdotuksista. Tekijä 3
4 1. Johdanto Käyttäjätunnukset ja niihin liittyvät salasanat ja käyttövaltuudet ovat tuttuja tietojärjestelmien ja -verkkojen käyttäjille. Yhdellä henkilöllä on lukuisia, toisistaan riippumattomia käyttäjätunnuksia palveluihin, joita hän käyttää toimiessaan jonkun organisaation jäsenenä (esimerkiksi työntekijänä, opiskelijana, asiakkaana, jopa tietyn valtion kansalaisena) tai yksityishenkilönä. Identiteetin- ja pääsynhallinnan käsite alkoivat muotoutua vuosituhannen vaihteessa, kun käyttäjän tunnistusta vaativien palveluiden määrä alkoi kasvaa. Kipupiste syntyi ensimmäisenä organisaatioympäristöön, jossa työntekijöille alkoi tulla lukuisia omaa elämäänsä eläviä käyttäjätunnuksia eri tietojärjestelmiin, kuten työasemiin ja palvelimiin, sähköpostiin ja intranetiin. Työntekijöiden käyttäjätunnusten avaaminen, sulkeminen ja unohtuneiden salasanojen hallinta kävivät työläiksi, ja pian organisaatioissa havahduttiin myös niihin liittyviin tietoturvaongelmiin, kuten "roikkumaan jääneisiin" käyttäjätunnuksiin (työntekijän käyttäjätunnukset unohdetaan sulkea kun hänen palvelussuhteensa päättyy) ja salasana-tunnistuksen heikkouksiin. IT-toimialalla alettiin kehittää tuotteita, joiden avulla käyttäjän käyttäjätunnuksia ("identiteettiä"), salasanoja ja käyttövaltuuksia ("pääsyä") voidaan hallita organisaatioissa aikaisempaa keskitetymmin, ja identiteetin- ja pääsynhallinnan (Identity and Access Management, IAM) tuoteperheet alkoivat muotoutua. Tuotteiden avustamana alettiin toteuttaa järjestelyjä (Kuva 1), joissa käyttäjällä on organisaatiossa yksi identiteetti, johon on kytketty mahdollisesti yksi käyttäjätunnus/salasana-pari. Tunnuksella käyttäjä voi kirjautua kaikkiin tai ainakin keskeisimpiin organisaation palveluihin, joihin hänellä on käyttövaltuus. Palvelut, joita Esko tarvitsee työtehtävissään Alihankkijan extranet Matkahallinta SaaS Eskon kotiorganisaation palvelut Sähköposti Wiki Esko Esimerkki Windows AD IdM-järjestelmä Intranet Kuva 1. Keskitetty identiteettien hallinta organisaatiossa. Keltainen alue kuvastaa yhden identiteetin kattavuutta. Identiteetin- ja pääsynhallinta on kuitenkin mitä suurimmassa määrin johtamisongelma; näppärinkään tekninen väline ei kykene auttamaan organisaatiota loppukäyttäjien käyttäjätunnusten ja käyttövaltuuksien hallinnassa, jos organisaatio ei ole ensin pystynyt sopimaan riittävän määrämuotoisista toimintatavoista. Yhdenmukaistamista tarvitaan 4
5 esimerkiksi siinä, kuinka organisaatiossa ja sen eri tietojärjestelmissä ylläpidetään tietoa uusista ja päättyvistä palvelussuhteista tai erilaisten käyttövaltuuksien määräytymisen perusteista. Tämä moniste käsittelee identiteetin- ja pääsynhallintaa pääasiassa organisaatiokeskeisesti. Tällöin käyttäjän identiteetin ylläpidosta huolehtii organisaatio, jossa käyttäjä on esimerkiksi työntekijänä, asiakkaana, opiskelijana tai potilaana. Organisaatiokeskeisen identiteetinhallinnan arkkityyppi on työntekijöidensä identiteettejä hallinnoiva työnantaja, koska organisaation työntekijöillä on paljon erilaisia käyttövaltuuksia, usein myös organisaation toiminnan kannalta sensitiivisiin palveluihin. Organisaatiokeskeisen identiteetinhallinnan vastakohtaa, käyttäjäkeskeistä identiteetinhallintaa, käsitellään lyhyesti luvussa 8.6. Keskitettyyn identiteetinhallintaan organisaatioissa palataan luvussa 7, joka muodostaa keskeisen osuuden tätä monistetta. Sitä ennen tutustutaan käsitteistöön, jonka ymmärtäminen on välttämätöntä eteenpäin lukemiselle. Luvussa 8 tutustutaan järjestelyihin, joilla käyttäjän identiteetti saadaan kattamaan usean eri organisaation ylläpitämiä verkkopalveluita (kuten Kuva 1:ssä Alihankkijan extranet ja Matkahallinta SaaS ). Koska käyttäjän identiteetti on yleensä myös henkilötieto, luvussa 9 tutustutaan henkilötietojen käsittelyä säätelevään lainsäädäntöön Suomessa. Moniste alkaa kuitenkin tutustumisella identiteetin- ja pääsynhallinnan kehittämisestä saataviin hyötyihin ja sen haasteisiin. 5
6 2. Hyödyistä ja haasteista Oheinen taulukko esittää näkökulmia identiteetin- ja pääsynhallinnan kehittämisestä saataviin hyötyihin. Näkökulma Tietoturvallisuus Tehokkuus Uudet toimintatavat Tavoite Riittävän suojauksen rakentaminen ja ylläpito mahdollisimman pienillä kustannuksilla. Suojausten kustannusten ja riskien tasapainottaminen. Identiteetin- ja pääsynhallintaan tehtävillä panostuksilla pyritään kasvattamaan tehokkuutta, jolla edelleen tavoitellaan kustannussäästöjä ja/tai parempaa palvelutasoa. Identiteetin- ja pääsynhallinnan kehittämisellä pyritään mahdollistamaan sellaisia toimintamalleja tai liiketoimintatapoja, jotka eivät olisi mahdollisia muuten. Taulukon näkökulmat eivät ole ristiriidassa keskenään, vaan samoja investointeja voidaan perustella useasta näkökulmasta. Toisaalta tehtäviä panostuksia voidaan painottaa kulloinkin tärkeästä näkökulmasta. Näkökulmilla ei varsinaisesti ole tärkeysjärjestystä, mutta usein tietoturvallisuuteen liittyviä motiiveja kuitenkin korostetaan, koska organisaation toiminnan kannalta keskeisten suojattavien kohteiden vaarantuminen saattaa johtaa organisaation olemassaolon tai maineen vaarantumiseen. Organisaatio, jonka tietoturvallisuus on kunnossa mutta joka on tehoton eikä hyödynnä mahdollisia uusia toimintatapoja, ei ole yhtä välittömässä vaarassa kuin organisaatio, joka toimii tehokkaasti ja uusia toimintatapoja hyödyntäen, mutta jonka tietoturvallisuudessa on pahoja ongelmia Tietoturvallisuus Erään määritelmän mukaan tietojärjestelmän turvallisuudella (computer security) tarkoitetaan käyttäjien valtuudettomien toimenpiteiden estämistä ja havaitsemista tietojärjestelmissä. Määritelmä lähestyy tietoturvallisuutta käyttäjien ja heidän käyttövaltuuksiensa kautta. Identiteetin- ja pääsynhallinnalla on siis tiiviit siteet tietoturvallisuuteen. Identiteetinhallinnan perisynti on, että käyttäjän käyttövaltuuksia ei muisteta poistaa, kun käyttövaltuuden peruste lakkaa. Tyypillinen tilanne syntyy, kun työntekijä siirtyy toisen työnantajan palvelukseen, mutta hänen kaikkia käyttäjätunnuksiaan organisaation eri palveluissa ei muisteta sulkea (puhumattakaan tunnuksista organisaation ulkopuolella, esimerkiksi alihankkijan palveluissa). Jos käyttäjällä olisi vain yksi keskitetysti ylläpidetty käyttäjätunnus (vrt. Kuva 1), jonka sulkeminen katkaisee kaikki hänen käyttövaltuutensa eri palveluissa, voitaisiin tunnusten sulkemiseen liittyvät ponnistelut kohdentaa yhteen keskitettyyn paikkaan. Näin tunnus saadaan luotettavammin suljetuksi. Jos käyttäjällä on erillinen identiteetti jokaisessa palvelussa, käyttäjän muistia rasittavien salasanojen määrä kasvaa siinä määrin, että käyttäjä joutuu lopulta kirjoittamaan salasanansa ylös. Monitoriin liimattu tai näppäimistön alle piilotettu muistilappu on klassinen esimerkki käytännöstä, jossa loppukäyttäjän mukavuudenhalu nakertaa 6
7 tietoturvallisuutta. Käyttäjä voi toki oma-aloitteisesti asettaa jokaiseen erilliseen tunnukseensa saman salasanan, mutta tällöin salasanan säännöllinen uusiminen käy vaikeaksi. Identiteetin- ja pääsynhallinnan kehittämisessä pyritään tyypillisesti järjestelyyn, jossa samalla käyttäjätunnuksella ja salasanalla aukeaa suuri joukko palveluita. Toisaalta; jos käyttäjällä on vain yksi salasana, sille voidaan kohtuudella asettaa suurempia laatuvaatimuksia ja tiheämpi vaihtoväli. Jos käyttäjällä on vain yksi käyttäjätunnus ja salasana, niin onko silloin kaikki munat samassa korissa? Yhden paljastuneen salasanan avulla voidaan toki väärinkäyttää montaa eri palvelua. Toisaalta jos käyttäjällä on yksi keskitetysti ylläpidetty identiteetti, on saatu luotua edellytyksiä syrjäyttää salasana-tunnistus vahvalla tunnistuksella keskitetysti. Kun käyttäjällä on tietojärjestelmissä yksi identiteetti, voidaan keskitettyyn identiteettiin liittää vahvan tunnistuksen välineitä. Näin vahvan tunnistuksen käyttöönotto keskitettyyn identiteettiin nojaavissa tietojärjestelmissä helpottuu, ja vahvan tunnistuksen välineisiin tehtävä panostus saadaan hyödynnettyä mahdollisimman laajasti. Keskitetty näkymä käyttäjän tietoihin ja käyttövaltuuksiin helpottaa jäljitettävyyttä ja raportointia. Organisaation tietoturvapäällikkö, sisäinen tarkastaja, työntekijän esimies tai vaikkapa käyttäjä itse voi saada helpommin tutkittavakseen raportteja järjestelmän käyttäjistä, heillä olevista käyttövaltuuksista ja siitä, miten valtuuksia on käytetty Tehokkuus Rationaalisesti toimiva organisaatio pyrkii tehostamaan toimintaansa karsimalla tai automatisoimalla työläitä käsin tehtäviä rutiineja. Organisaation työntekijöille tehokkuus näkyy työajan säästönä ja asioiden nopeampina läpimenoaikoina, organisaation asiakkaat puolestaan pääsevät nauttimaan nopeammasta ja paremmasta palvelusta. Jos loppukäyttäjällä on vain yksi tai pieni määrä käyttäjätunnus/salasana-pareja, joita hän vastaavasti joutuu käyttämään useammin, hänen edellytyksensä oppia salasana ulkoa kasvaa. Näin unohtuneiden salasanojen muisteluun ja etsimiseen menevä työaika vähenee. Jos käyttäjä joutuu pyytämään IT-tuesta uutta salasanaa, hän aiheuttaa työkuormaa myös IT-palvelupisteeseen. Huomattava määrä organisaatioiden ITpalvelupisteisiin tulevista tukipyynnöistä koskee unohtuneiden salasanojen resetoimista. On todennäköistä, että samat henkilöt käyttävät organisaation eri tietojärjestelmiä. Jos jokaisessa tietojärjestelmässä on oma käyttäjätunnustietokantansa, käyttäjätilien perustamisessa, ylläpidossa ja sulkemisessa tehdään paljon moninkertaista ja päällekkäistä työtä. Lisäksi käyttäjätietojen eheys on uhattuna; kun käyttäjän tiedot muuttuvat, muutos muistetaan ehkä viedä vain osaan järjestelmistä, ja lopulta käyttäjätietokannoissa on myös paljon keskenään ristiriitaista tietoa. Käyttäjien identiteettien keskitetty hallinta karsii samojen tietojen moninkertaista ylläpitämistä ja lisää tiedon laatua. Identiteetinhallinnan keskittäminen organisaatiossa tuo usein myös tavanomaisia suuruuden ekonomiaan liittyviä hyötyjä. Yhteen paikkaan keskitettynä samoilla resursseilla voidaan saada aikaan enemmän; käyttöön voidaan ottaa esimerkiksi kehittyneempiä välineitä ja työntekijöille toteuttaa varamiesjärjestelyjä Uudet toimintatavat Tietoturvallisuuden kasvun ja toiminnan tehostumisen lisäksi identiteetin- ja pääsynhallinnan kehittäminen saattaa avata myös mahdollisuuksia järjestää organisaation 7
8 toimintaa uudelleen tai kehittää uusia liiketoimintamalleja. Avautuvat mahdollisuudet riippuvat organisaation toimintaympäristöstä. Identiteetin- ja pääsynhallinnan keskittäminen organisaatiossa esimerkiksi sisäiseen tietohallintoon mahdollistaa muiden yksiköiden vapautumisen ainakin osaksi identiteetinja pääsynhallinnan tehtävistä. Käyttäjätunnus- ja käyttövaltuusylläpidosta vapautunut aika voidaan kohdentaa yksikössä sen ydintoimintaan, joka useinkaan ei ole käyttäjätunnusylläpito. Esimerkiksi organisaation työntekijät tekevät matkalaskunsa nykyään yleensä siihen tarkoitetulla matkahallintajärjestelmällä, johon työntekijät, matkalaskun hyväksyjät, reskontranhoitajat ja muut matkalaskuihin liittyvät henkilöt kirjautuvat henkilökohtaisella käyttäjätunnuksellaan. Matkahallintajärjestelmän omistaa esimerkiksi organisaation taloushallintoyksikkö, joka luo työntekijöille siihen käyttäjätunnuksen, salasanan ja antaa heille organisaation toimintakäytäntöjen mukaiset käyttövaltuudet. Jos matkahallintajärjestelmä kuitenkin saadaan nojaamaan organisaation tietohallinnon ylläpitämiin käyttäjätunnuksiin, salasanoihin ja jopa käyttövaltuuksiin, vapautuu taloushallinnon työntekijöiden työaikaa niihin tehtäviin, jotka varsinaisesti edellyttävät taloushallinnon ammattitaitoa. Tietotekniikan käytön laajeneminen on luonut suuntauksen, jossa itsepalvelut ja sitä tukevat tietojärjestelmät lisääntyvät organisaatioissa. Jos aikaisemmin työntekijä on hoitanut esimerkiksi kehityskeskustelun, matkalaskun teon tai ostolaskun hyväksymisen lähettämällä paperisia dokumentteja talous- tai henkilöstöhallintoyksikköön, on nykyään tavallista että käyttäjä kirjautuu asiaan liittyvään sähköiseen palveluun omilla käyttäjätunnuksillaan. Jos kirjautumiseen tarvittava käyttäjätunnus ja salasana ovat palvelusta riippumatta samat, voidaan itsepalveluperiaate ottaa käyttöön myös niissä palveluissa, joita tavallinen työntekijä käyttää harvoin. Jos sen sijaan puolivuosittain käytävä kehityskeskustelu edellyttäisi erillisen käyttäjätunnuksen ja salasanan muistamista, olisivat useimmat sen jo unohtaneet. Toinen suuntaus organisaatioiden tietohallinnossa on tietojärjestelmien ulkoistaminen eli vuokrasovellukset (Software as a Service, SaaS), joissa organisaatio ostaa tietojärjestelmää palveluna sen ylläpitoon erikoistuneelta yritykseltä. Identiteetin- ja pääsynhallinnan avulla voidaan toteuttaa järjestely, jossa myös vuokrasovelluksiin kirjaudutaan samalla käyttäjätunnuksella ja salasanalla kuin organisaation omiin palveluihin Haasteita Kuten kehitysprojekteissa yleensä, myös identiteetin- ja pääsynhallinnan kehittämisessä on haasteita, jotka kehittäjän täytyy tunnistaa ja voittaa. Haasteet eivät useinkaan ole luonteeltaan teknisiä. Koska myöskään norsua ei voi syödä kerralla, on organisaation identiteetin- ja pääsynhallinnan kehittämisen painopisteiden asettaminen ja priorisoiminen välttämätöntä. Halutaanko kertakirjautumista, vai onko vahva autentikointi tärkeää? Lähdetäänkö ensiksi hakemaan säästöjä karsimalla käyttäjätietojen päällekkäistä ylläpitotyötä? Onko tärkeää helpottaa käyttövaltuuksien hakemista ja nopeuttaa hakemusten läpimenoaikaa? Vai toimiiko organisaatio toimialalla, jossa jäljitettävyys ja raportointi on erityisen tärkeää, ja tilintarkastajat ovat osoittaneet niissä puutteita? Kehittämisen painopisteiden asettaminen edellyttää näkemystä organisaation toiminnasta ja tietoturvapäämääristä. Dilemma tässäkin projektissa on, että projektin painopisteet 8
9 joudutaan asettamaan jo alkuvaiheessa, jolloin projektin vastuuhenkilöiden omat kokemukset ovat vähäisimmät. Kun projektin vastuuhenkilöt ovat muodostaneet kuvan identiteetin- ja pääsynhallinnan kehittämiskohteista, heidän pitäisi pystyä käymään keskustelua ja perustelemaan johdolle, miksi identiteetin- ja pääsynhallinnan projektiin pitäisi osoittaa resursseja. IT-projektit voivat olla johdolle vaikeita ymmärtää, ja IT-projektien joukossa identiteetinja pääsynhallinnan projektit eivät useinkaan ole kaikkein helpoimmin ymmärrettäviä. Projektin lopputulos ei välttämättä ole yksittäinen konkreettinen palvelu, joka helposti nähtävällä tavalla auttaisi organisaatiota saavuttamaan päämääränsä. Kun projekti on saanut käynnistysluvan, kohdataan kenties suurin haaste, joka liittyy organisaation toiminnan mallintamiseen ja määrämuotoistamiseen. Organisaatioon täytyy suunnitella ja toteuttaa toimintakäytännöt identiteettitiedon kurinalaiseen ylläpitämiseen. Jos käyttöön halutaan yhden käyttäjätunnuksen periaate, niin mikä organisaatioyksikkö vastaa tunnuksen luomisesta, ja minkälaisen herätteen perusteella luominen tapahtuu? Jos halutaan karsia päällekkäistä samojen käyttäjätietojen ylläpitoa, niin mikä tietovaranto korotetaan ns. master-tiedon lähteeksi, josta käyttäjätiedot kopioidaan muihin paikkoihin? Näihin kysymyksiin palataan luvussa Pohdittavaa Paraneeko vai heikkeneekö tietoturvallisuus, jos yhdellä käyttäjätunnus/salasanaparilla pääsee sisään suureen joukkoon eri palveluita? Kerrospuolustus on yksi tietoturvallisuuden käytännön menetelmä. Millä tavalla kerrospuolustusta voidaan toteuttaa identiteetin- ja pääsynhallinnassa? Voiko yritys saada liiketoimintaetua hyvin hoidetusta identiteetin- ja pääsynhallinnasta? Millä tavalla identiteetin- ja pääsynhallinnan kehitysprojektista saatavia taloudellisia hyötyjä voitaisiin arvioida ja esittää päätöksenteon tueksi? 9
10 3. Identiteetti Identiteetin- ja pääsynhallinnan peruskäsitteisiin tutustuminen alkaa identiteetin käsitteestä Käsitteitä Tietotekniikassa (sähköinen) identiteetti tarkoittaa kohdetta kuvailevien ominaisuuksien eli attribuuttien kokoelmaa. Kohteet ovat usein ihmisiä tietojärjestelmien käyttäjiä joita kuvailevia attribuutteja ovat esimerkiksi nimi, käyttäjätunnus ja valtuus tietyn palvelun käyttämiseen. Käyttäjän identiteetti on tosielämän henkilön abstraktio tietojärjestelmässä esimerkiksi käyttäjätietokannassa oleva tietue, jossa käyttäjätunnus (uid) on eesimerk ja jonka tiedetään kuuluvan tosielämässä tietylle Esko Esimerkki nimiselle henkilölle. Käyttäjätunnus Nimi eesimerk Esko Esimerkki Esko Esimerkki Kuva 2. Identiteetti on tosielämän henkilön abstraktio tietojärjestelmässä esimerkiksi käyttäjätietokannassa oleva tietue, jossa avainkenttänä on käyttäjätunnus eesimerk. Myös muilla kohteilla kuin ihmisillä voi olla identiteetti; esimerkiksi organisaatioilla (joihin liittyviä attribuutteja ovat esim. nimi, kotipaikka ja Y-tunnus) tai verkkoon kytketyillä tietokoneilla (attribuutteina esim. IP-numero, domain-nimi ja julkinen avain). Tavallisesti identiteetin- ja pääsynhallinnan problematiikka keskittyy kuitenkin pitkälti ihmisten identiteettiin, koska organisaatioiden toiminta on kuitenkin lopulta organisaatioon liittyvien ihmisten toimintaa, ja toimiessaan organisaatiossaan tai organisaationsa nimissä ihmiset tarvitsevat monenlaisia käyttövaltuuksia erilaisiin tietojärjestelmiin. Jatkossa tämä moniste keskittyy pelkästään ihmisten identiteettien hallintaan. On hyvä huomata, että tietotekniikan identiteetillä ei varsinaisesti ole mitään tekemistä psykologian käsitteistön kanssa, jossa identiteetillä tarkoitetaan ihmisen yksilöllistä käsitystä omasta itsestään. Väärinkäsitysten välttämiseksi tietotekniikassa voidaan puhua henkilön sähköisestä identiteetistä (digital identity), joka ei ole mitään sen henkisempää kuin tietojoukko, joka on talletettu johonkin tietojärjestelmään. Alalle on vakiintumassa käsitteistö, jonka mukaan henkilöllisyys-käsite (identity) ja (sähköinen) identiteetti -käsite (digital identity) eroavat toisistaan siten, että henkilöllä voi olla yksi henkilöllisyys mutta useita identiteettejä. Henkilöllä esimerkiksi voi olla yksi identiteetti työpaikan tietojärjestelmissä, toinen lähikaupan kanta-asiakasjärjestelmässä ja kolmas yhdistyksessä, jonka jäsen hän on. Identiteetinhallinnalla (identity management, IdM) tarkoitetaan prosessia, jolla kohteet esitetään digitaalisina identiteetteinä tietojärjestelmissä. Identiteetinhallinta on prosessi, johon liittyy tietojärjestelmien lisäksi sopimuksia identiteettitiedon syntaksista ja semantiikasta sekä toimintakäytäntöjä, joilla tietoa ylläpidetään tietojärjestelmissä ja jolla 10
11 muutokset tiedossa virtaavat tietojärjestelmien välillä. Organisaatiossa sopimusten, toimintakäytäntöjen ja tietojärjestelmien muodostamaa kokonaisuutta sanotaan usein organisaation identiteetinhallinta-arkkitehtuuriksi, johon palataan luvussa 7. Identiteetinhallinta-käsitteen aisaparina käytetään usein pääsynhallinnan (access management, AM) käsitettä, jolla tarkoitetaan sitä toimintoa, jossa tietojärjestelmän käyttäjä tunnistetaan ja tunnistuksen perusteella päätetään, onko käyttäjällä pääsy tietojärjestelmään. Siinä missä identiteetinhallinta tarkoittaa käyttäjän kannalta usein näkymättömissä tapahtuvaa käyttäjätiedon hallintaa ja virtaamista taustajärjestelmien välillä, pääsynhallinta tarkoittaa käyttäjälle näkyvää tapahtumasarjaa, jossa yksinkertaisimmillaan pyydetään käyttäjää antamaan käyttäjätunnuksensa ja salasanansa, ja onnistuneen tunnistuksen perusteella kerrotaan, onko käyttäjällä käyttöoikeus palveluun. Yhdessä käsitteet muodostavat identiteetin- ja pääsynhallinnan yläkäsitteen (identity and access management, IAM). Pääsynhallinta esitetään usein identiteetinhallinnasta erillisenä kokonaisuutena, koska usein IAM-projektit kohdistuvat jompaankumpaan kokonaisuuteen ja yleensä IAM-tuoteperheetkin sisältävät kumpaankin omat tuotteensa. Aina ei kuitenkaan ole selvää, missä identiteetinhallinnan ja pääsynhallinnan käsitteiden välinen raja-aita kulkee Attribuutit Identiteetti koostuu kokoelmasta attribuutteja; identiteetin voi ajatella vaikkapa palvelun käyttäjätietokannan tietueeksi, jossa jokainen attribuutti on yksi tietokannan sarake. Käyttötilanteesta riippuu, mitä attribuutteja identiteettiin kulloinkin tarvitsee liittää; itse asiassa muiden kuin tarpeellisten attribuuttien kerääminen ja tallettaminen henkilöstä kielletään henkilötietolaissa (luku 9). Luetteloa käyttäjätietokantaan kerätyistä attribuuteista kutsutaan käyttäjätietokannan skeemaksi. Palvelun kehittäjä voi toki rakentaa skeemansa alusta lähtien itse, mutta identiteetinhallintatuotteiden skeemat nojaavat usein Internet-standardeina julkaistuihin olioluokkiin (object class). Ne on alkujaan kehitetty LDAP-hakemistoja (luku 7.6) ja sen edeltäjiä varten, mutta joita käytetään identiteetinhallintatuotteissa myös laajemmin. Alla olevaan taulukkoon on koottu joitain attribuutteja esimerkiksi. Attribuutti Selitys Lähde Cn Koko nimi RFC 4519 Sn Sukunimi RFC 4519 Mail Sähköpostiosoite RFC 2798 telephonenumber Puhelinnumero RFC 4519 Uid Password Käyttäjätunnus Salasana (tiivisteenä) employeenumber Työntekijänumero RFC 2798 preferredlanguage Toivottu asiointikieli RFC 2798 edupersonaffiliation Henkilön rooli eduperson 11
12 korkeakoulussa, esim. student, staff, faculty 3.3. Yksilöivät tunnisteet Käyttäjän attribuuttien joukossa erityistarkastelun ansaitsevat yksilöivät tunnisteet (unique identifier), joiden tehtävä on erottaa käyttäjät vertaisistaan jossain nimiavaruudessa. Allaolevaan taulukkoon on koottu joitain tyypillisiä yksilöiviä tunnisteita. Yksilöivä tunniste Nimiavaruus Käyttäjätunnus Tietojärjestelmä tai useita tietojärjestelmiä, jos organisaatiossa on käytössä keskitetty identiteetinhallintajärjestelmä Sähköpostiosoite Henkilötunnus (Suomessa) Työntekijänumero Opiskelijanumero Skype name Passin numero Internetin SMTP-pohjainen sähköpostipalvelu Väestötietojärjestelmä; Suomen kansalaiset tai Suomessa pysyvästi tai pitkäaikaisesti oleskelevat ulkomaalaiset. Työnantaja, työnantajan henkilöstöhallinnon järjestelmät Oppilaitos Käyttäjän yksilöivä tunniste Skype Ltd:n internetpuhelupalvelussa Passin myöntänyt valtio Nimiavaruudella tarkoitetaan sitä joukkoa, jossa yksilöivä tunniste on yksikäsitteinen. Esimerkiksi Tampereen teknillisen yliopiston identiteetinhallintajärjestelmässä käyttäjätunnus linden tiedetään varmasti kuuluvan täsmälleen yhdelle 1 henkilölle kerrallaan. Mikään ei kuitenkaan estä Aalto-yliopistoa antamasta samaa käyttäjätunnusta omassa identiteetinhallintajärjestelmässään aivan eri henkilölle. Paikallisesti hallittuja nimiavaruuksia voidaan kuitenkin yhdistellä nimiavaruuksien hierarkian, esimerkiksi Internetin DNS-järjestelmän, avulla. Niinpä voidaan ottaa käyttöön esimerkiksi tunnisteet ja jotka yleensä viittaavat eri henkilöihin. Hierarkinen nimiavaruus on käytössä esimerkiksi Internetin SMTPsähköpostijärjestelmässä tai maa- ja suuntanumeroita sisältävissä puhelinnumeroissa. Yksilöivät tunnisteet ovat keskeisessä asemassa identiteetinhallinnan arkkitehtuurissa, koska niiden avulla voidaan yksikäsitteisesti viitata tiettyyn käyttäjään. Toisaalta niihin liittyy myös joitain keskeisiä piirteitä, joihin tarvitsee ottaa kantaa organisaation identiteetinhallinta-arkkitehtuurissa: 1 Yleensä käyttäjä on käyttäjätunnuksen saadessaan sitoutettu käyttösääntöihin, joissa häntä kielletään jakamasta käyttäjätunnusta (ja sen salasanaa) kenenkään kanssa. Oma lukunsa on ryhmätunnukset, joiden salasana on kaikkien ryhmän jäsenten tiedossa. Ryhmätunnuksia pyritään välttämään jäljitettävyyssyistä. Jäljitettävyyteen palataan luvussa
13 - Kattavuus. Määritelmänsä mukaan yksilöivä tunniste pitää voida antaa jokaiselle identiteetinhallintajärjestelmän piirissä olevalle henkilölle se arvoa ei siis voida jättää kenellekään tyhjäksi. Yksilöivä tunniste täytyy siis valita siten, että kaikilla nykyisillä ja tulevilla käyttäjillä on tai heille voidaan järjestää arvo yksilöivälle tunnisteelle. Jos yksilöivänä tunnisteena käytetään henkilötunnusta, niin kuinka menetellään esimerkiksi ulkomaalaisen henkilön kohdalla, jolla sitä ei ole? Jos henkilökunnan yksilöivänä tunnisteena esimerkiksi käytetään henkilöstöhallinnon antamaa työntekijänumeroa, niin onko mahdollista, että identiteetinhallinnan piiriin joskus tulee henkilöitä joita ei viedä henkilöstöhallinnon järjestelmiin eikä henkilökuntanumeroa siten ole (esimerkiksi konsultteja, jotka eivät ole työsuhteessa organisaatioon, vaan sen alihankkijaan). - Lukumääräsuhteet eli kardinaliteetit. Voiko samalla henkilöllä olla useita rinnakkaisia yksilöivän tunnisteen arvoja? Esimerkiksi edellä taulukossa passin numero on attribuutti, joita samaan henkilöön liittyy useita ainakin sitten kun passi vanhenee ja hän hankkii uuden. Onko käyttäjällä identiteetinhallintajärjestelmässä aina täsmälleen yksi käyttäjätunnus? Onko työntekijällä täsmälleen yksi työntekijänumero, vaikka hänellä olisi organisaatioon useita rinnakkaisia tai perättäisiä palvelussuhteita? Onko opiskelijalla yksi ja sama opiskelijanumero, vaikka hän olisi ensin opiskellut avoimessa yliopistossa ja sen jälkeen aloittanut tutkinto-opiskelijana? Jos henkilö on oppilaitoksessa sekä opiskelija että työntekijä, niin onko hänellä yksi vai kaksi käyttäjätunnusta? Pystyykö pankin tietojärjestelmä tunnistamaan tilanteen, jossa sama henkilö on sekä pankin työntekijä että pankin asiakas? - Revokointi (revocation). Voiko kytkös tietyn henkilön ja yksilöivän tunnisteen väliltä katketa; toisin sanoen: voiko tietty yksilöivä tunniste lakata viittaamasta tiettyyn henkilön. Usein tämä liittyy kysymykseen: voiko henkilön yksilöivä tunniste muuttua? Esimerkiksi jos henkilön käyttäjätunnus muodostetaan hänen sukunimestään, ja sukunimi muuttuu avioliiton (tai - mikä pahempaa - avioeron) vuoksi, hän usein haluaisi, että myös hänen käyttäjätunnustaan muutetaan. Yksilöivän tunnisteen muuttaminen on hankalaa ja virhealtista silloin, kun tunniste toimii usean tietokannan yhteisenä avainkenttänä. Toinen tyypillinen esimerkki liittyy sähköpostiosoitteeseen: monisteen kirjoittaja on käyttänyt sähköpostiosoitettaan jo kolmella vuosikymmenellä. Jos syksyllä opinnot Tampereen teknillisessä yliopistossa sattuu aloittamaan samanniminen fuksi, niin saako kirjoittaja pitää sähköpostiosoitteensa, vai annetaanko sekaannuksien välttämiseksi molemmille tyyppinen sähköpostiosoite, jossa x on esimerkiksi omistajansa toisen nimen ensimmäinen kirjain? - Kierrätys (re-assignment). Jos yksilöivä tunniste vapautuu, niin voidaanko vapautunut tunniste myöhemmin antaa toiselle henkilölle. Esimerkiksi, jos sähköpostiosoite vapautuu, niin voiko seuraavana syksynä opintonsa aloittava samanniminen henkilö saada vapautuneen sähköpostiosoitteen, vai jäädytetäänkö se ikuisesti (tai ainakin siihen saakka, kun sen alkuperäinen omistaja palaa organisaatioon ja saa sen takaisin). Jäljitettävyysvaatimukset saattavat asettaa vaatimuksia yksilöivän tunnisteen kierrätyskäytännöille; vielä pitkänkin ajan jälkeen saattaa olla tarve näyttää 13
14 (ääritapauksessa tuomioistuimessa), kenelle tietty käyttäjätunnus on jonkun tapahtuman tekohetkellä kuulunut. Jäljitettävyyteen palataan luvussa 6. Yksilöivää tunnistetta rakennettaessa tehtävä merkittävä valinta on tunnisteen syntaksiin mahdollisesti sisällytettävä semantiikka. Jos tunnisteeseen sisällytetään semantiikkaa, sitä useammin kohdataan tilanteita joissa syntyy tarve muuttaa tunnisteen arvoa (revokointi) tai se muuttuu yhä arkaluonteisemmaksi henkilötiedoksi. Siksi yksilöivän tunnisteen semantiikkaa valittaessa on tarpeen punnita tarkkaan tehtäviä valintoja ja niiden seurauksia. Esimerkiksi - Jos käyttäjätunnus sisältää henkilön sukunimen ja sukunimi muuttuu, haluaisivat monet käyttäjät myös, että hänen käyttäjätunnustaan muutetaan. - Jos käyttäjätunnus sisältää tiedon organisaatioyksiköstä, johon työntekijä kuuluu, aiheuttaa organisaatiouudistus tai henkilön siirtyminen organisaatiossa paineen muuttaa kaikkien käyttäjätunnuksia. - Taannoin matkapuhelinnumeron alun suuntanumero kertoi, minkä teleoperaattorin liittymästä oli kyse. Jos henkilö vaihtoi puhelinliittymää, myös hänen puhelinnumeronsa vaihtui, mikä vaikeutti telemarkkinoiden vapaata kilpailua. Nykyisin suuntanumero ei enää yksilöi teleoperaattoria, vaan puhelinnumero voidaan säilyttää samana vaikka henkilö vaihtaisi operaattoriaan. - Suomalaisen henkilötunnuksen toiseksi viimeinen merkki on naisilla parillinen ja miehillä pariton. Jos henkilö käy läpi sukupuolenkorjausleikkauksen, syntyy tarve vaihtaa hänen henkilötunnustaan. Henkilötunnuksen vaihtumisesta seuraa monenlaisia käytännön ongelmia, joita ei usein ole osattu huomioida tietojärjestelmien suunnittelussa. - Suomalainen henkilötunnus sisältää haltijansa syntymäajan, ja monet pitävät ikäänsä jossain määrin yksityisasiana. Muun muassa tämän vuoksi henkilötunnuksesta on tullut arkaluontoinen henkilötieto. Sähköisessä asioinnissa Väestörekisterikeskus onkin alkanut tuomaan sen rinnalle sähköistä asiointitunnusta (satu), joka on juokseva, vailla mitään semantiikkaa oleva numero Pseudonyymit eli salanimet Identiteettiä kuvattiin edellä tosielämän henkilön abstraktioksi tietojärjestelmässä. Usein asiaan kuuluu, että tietojärjestelmän ylläpitäjä tai muut käyttäjät tietävät, ketä tosielämän henkilöä tietty identiteetti edustaa. On kuitenkin käyttötilanteita, joissa vastaavan tosielämän henkilön tietäminen ei ole mielenkiintoista tai se halutaan nimenomaan välttää. Tällöin kysymys on pseudonyymistä identiteetistä ja yksilöivä tunniste on pseudonyymi tunniste (pseudonymous identifier) eli salanimi. Pseudonyymiä identiteettiä voi käyttää esimerkiksi keskustelupalstoilla, jos ei halua paljastaa todellista henkilöllisyyttään. Dynaaminen IP-osoite voidaan myös ajatella henkilön pseudonyymiksi tunnisteeksi, jos käytössä ei ole NAT-järjestelyä, joka kätkee saman IP-osoitteen taakse monta käyttäjää. Tällöin tosin ainakin IP-osoitteen antanut teleoperaattori pystyy selvittämään, kuka tilaaja IP-osoitteen takaa löytyy. Myös WWWselainten käyttämä eväste (cookie) voidaan ajatella pseudonyymiksi tunnisteeksi; se ei välttämättä paljasta WWW-palvelimelle, kuka tosielämän käyttäjä selaimen takana istuu, mutta se kertoo kuitenkin, että käyttäjä on sama henkilö, joka selaimineen vieraili samalla WWW-palvelimella myös eilen. 14
15 3.5. Pohdittavaa Edellä nostettiin esiin monenlaisia ongelmia, joita seuraa yksilöivään tunnisteeseen sisällytettävästä semantiikasta. Miksi yksilöivät tunnisteet kuitenkin mielellään valitaan niin, että niihin sisällytetään semantiikkaa? Minkälaisia ongelmia organisaatiolle saattaa syntyä siitä, että samalla henkilöllä on organisaatiossa useita identiteettejä? Entä henkilölle itselleen? Voiko monesta identiteetistä olla peräti jotain hyötyä? 15
16 4. Identiteetin todentaminen eli autentikointi Edellisessä luvussa identiteetti määriteltiin attribuuttien joukoksi, joka edustaa tiettyä tosielämän henkilöä tietojärjestelmässä. Tässä luvussa syvennytään identiteetin todentamiseen (verification of the identity) eli autentikointiin (authentication), josta suomen kielessä yleensä käytetään käsitettä käyttäjän tunnistaminen 2 tai sähköinen tunnistaminen. Tässä luvussa tutustutaan ensin autentikoinnin ja ensitunnistuksen käsitteeseen sekä käsitteeseen autentikoinnin vahvuudesta. Kertakirjautumista käsitellään lyhyesti. Sen jälkeen tutustutaan muutamiin identiteetin todentamiseen käytettyihin menetelmiin Autentikoinnin määritelmä ja menetelmät Identiteetin todentaminen tarkoittaa, että identiteetin ja sitä tosielämässä vastaavan henkilön välille rakennetaan kytkös: tavalla tai toisella tietojärjestelmä varmistaa, että järjestelmään kirjautuu sisään (login) juuri sama henkilö, jolle tietty järjestelmään luotu identiteetti kuuluu. Kytkös on yleensä voimassa istunnon (session) ajan, ja istunto suojataan yleensä kryptografisesti, kuten symmetrisellä istuntoavaimella. Istunto päättyy, kun käyttäjä kirjautuu ulos (logout). Esko Esimerkki Uid: eesimerk pwd: 16Elidaj Käyttäjätunnus Nimi Salasana Eesimerk Esko Esimerkki 16Elidaj Kuva 3. Kun identiteetti todennetaan, tietojärjestelmä varmistaa esimerkiksi salasanalla, että järjestelmään kirjautuu sisään juuri sama henkilö, jolle tietty järjestelmään luotu identiteetti kuuluu. Identiteetin todentamiseen on lukuisia erilaisia, luotettavuudeltaan vaihtelevia menetelmiä ja välineitä, jotka yleensä jaetaan kolmeen kokonaisuuteen: 1. Jotain, mitä henkilö tietää tai muistaa, kuten salasana tai PIN-koodi. Salasanat ovat edelleen vallitseva tunnistustapa, vaikka niihin liittyvät ongelmat tunnetaan: salasana voidaan kurkkia olan yli tai kaapata sen kulkiessa päätelaitteen kautta autentikoivalle palvelimelle, se on altis välimieshyökkäyksille (mm. kalastelu eli phishing) ja huoleton käyttäjä kirjoittaa sen ylös muistinsa tueksi. Jos käyttäjällä on vapaus valita salasanansa itse, hänellä on taipumus valita helposti arvattava salasana, ja käyttää samaa salasanaa useassa eri palvelussa. Salasanatunnistuksen hyvä puoli on sen helppo ja edullinen käyttöönotto ja konseptin tuttuus loppukäyttäjille. 2 Toisinaan Suomen kielen käsitteiden tunnistaminen ja todentaminen erona pidetään sitä, että käyttäjä tunnistetaan, kun hän esittää väitteen identiteetistään (esimerkiksi antaa käyttäjätunnuksensa) ja tunnistaminen todennetaan, kun väitteen todenperäisyys tarkistetaan (esimerkiksi käyttäjä antaa salasanansa). Laki vahvasta sähköisestä tunnistamisesta kuitenkin kutsuu tunnistamiseksi kokonaisuutta, joka sisältää nämä molemmat kohdat. 16
17 2. Jotain, mitä henkilöllä on hallussaan, kuten toimikortti (smart card), toimiavain (token), pankkikortti, matkapuhelin, kertakäyttösalasanalista tai niitä generoiva laite. Tunnistuksesta on mahdollista tehdä salasanatunnistusta luotettavampi, mutta fyysisen tunnistusvälineiden jakeluun liittyvä logistiikka aiheuttaa lisävaivaa ja kustannuksia. Jos tunnistusväline on itse asiassa päätelaitteeseen kytkettävä lisälaite, pitää käytetyn päätelaitteen laitteiston ja ohjelmiston pystyä tukemaan sitä. Esimerkiksi toimikortin käyttäminen edellyttää päätelaitteelta toimikortinlukijaa ja siihen liittyvää ohjelmistoa. 3. Jotain, mitä henkilö on tai kuinka hän käyttäytyy, eli biometrinen tunnistus. Biometrinen tunnistus perustuu johonkin henkilön yksilölliseen ominaisuuteen, kuten sormenjälkeen, kädenmuotoon, kasvojen muotoon, silmän iiriksen kuvioihin tai tapaan, jolla henkilö tekee allekirjoituksen tai naputtelee näppäimistöä. Biometrisen tunnistuksen hyvä puoli on, että tunnistusväline kulkee automaattisesti haltijansa mukana eikä sitä voi hukata, unohtaa tai lainata. Biometriseen tunnistukseen palataan luvussa 4.5. Suomessa laki vahvasta sähköisestä tunnistamisesta määrittelee tunnistamisen vahvaksi, jos vähintään kaksi yllämainituista tekijöistä on yhtä aikaa läsnä. Esimerkiksi pankkiautomaatin käyttämiseen tarvitaan sekä kortti että PIN-koodi, samoin toimikortin käyttämiseen. Verkkopankkien kirjautuminen Suomessa edellyttää sekä salasanaa että kertakäyttösalasanaa. Vahvan tunnistamisen vastakohta on heikko eli kevyt tunnistaminen. PIN-koodi Kryptografinen protokolla Kuva 4. Esimerkki heikon ja kryptografisen tunnistuksen yhteispelistä; toimikortti tunnistaa käyttäjän heikosti salasanalla ja palvelin tunnistaa toimikortin kryptografisella protokollalla. Kokonaisuus täyttää lain määritelmän vahvasta tunnistuksesta, koska käyttäjällä on oltava hallussaan toimikortti ja tiedossaan sen PIN-koodi. Koneet voivat lisäksi tunnistaa toisensa kryptografisella protokollalla, joka perustuu symmetriseen tai epäsymmetriseen avainpariin. Koska kryptografiassa käytettävät laskutoimitukset ovat monimutkaisia ja salausavaimet pitkiä, ei kryptografista protokollaa voi ajatella käytettävän ihmisen tunnistamiseen. Kryptografialla on kuitenkin usein osuutensa myös käyttäjän tunnistuksessa (Kuva 4); esimerkiksi toimikortilla tapahtuvassa käyttäjän tunnistuksessa toimikortti tunnistaa käyttäjän PIN-koodilla, ja palvelin toimikortin kryptografisella protokollalla. Julkisen avaimen järjestelmään ja toimikortteihin palataan luvussa 4.3. Lisätietoa: Laki vahvasta sähköisestä tunnistamisesta ja sähköisistä allekirjoituksista / Ensitunnistus ja tunnistuksen luotettavuus Autentikoinnilla tarkoitettiin siis vastauksen hakemista kysymykseen, onko tietojärjestelmään käyttäjä sama henkilö, jota tietojärjestelmässä edustaa tietty identiteetti, 17
18 esimerkiksi käyttäjätunnus. Autentikointi on prosessi, jonka luotettavuuteen liittyy läheisesti ensitunnistuksen käsite. Ensitunnistus on se hetki, jolloin käyttäjä saa haltuunsa tunnistukseensa tarvittavan välineen, kuten ensimmäisen salasanansa tai toimikorttinsa tai kun hänen biometrinen tunnisteensa talletetaan järjestelmään osaksi hänen identiteettiään. Usein tämä tapahtuu silloin, kun käyttäjän identiteetti perustetaan eli käyttäjä rekisteröidään järjestelmään, mutta joissain tilanteissa identiteettejä voidaan myös luoda järjestelmään etukäteen odottamaan myöhempää aktivoimista. Ensitunnistustapa vaikuttaa ensitunnistuksen luotettavuuteen. Usein ensitunnistusta pidetään vahvana, jos käyttäjän täytyy kuitata tunnistusvälineensä kasvotusten rekisteröintipisteestä. Tällöin myös hänen tulee esittää henkilöllisyydestään luotettava asiakirja, joina Suomessa on totuttu pitämään passia, poliisin myöntämää henkilöllisyystodistusta ja yleensä myös ajokorttia. Näin pyritään kasvattamaan rekisteröityjen tietojen luotettavuutta. Monessa Internet-palvelussa ensitunnistus tarkoittaa käytännössä itsepalveluna tapahtuvaa rekisteröitymistä järjestelmän käyttäjäksi. Rekisteröinnissä ei sen kummemmin tarkisteta syötettyjen henkilötietojen paikkansapitävyyttä pois lukien ehkä sähköpostiosoite, joka voidaan tarkistaa yksinkertaisella kättelyprotokollalla: osoitteeseen lähetetään viesti, jonka avulla käyttäjä voi saattaa rekisteröitymisen loppuun. Tällöin kysymys on heikosta ensitunnistuksesta ja käytännössä pseudonyymistä identiteetistä (luku 3.4). Yhteiskunnallisessa keskustelussa on noussut esiin identiteettivarkauden käsite. Vaikka myös olemassa olevan identiteetin pystyy kaappaamaan vaikkapa salasanan arvaamalla, identiteettivarkaus perustuu usein kuitenkin juuri palveluiden heikkoon ensitunnistukseen. Kuka vain voi rekisteröityä palveluun jonkun muun henkilötiedoilla, ja varsinkin henkilötunnuksen tietäminen avaa mahdollisuuksia identiteetin väärinkäyttöön. Riittävän pitkään toimittuaan identiteettivaras voi saada verkossa myös uskottavuutta henkilönä, joka hän ei ole. Heikko ensitunnistus Heikko autentikointi Vahva ensitunnistus Heikko autentikointi Heikko ensitunnistus Vahva autentikointi Vahva ensitunnistus Vahva autentikointi Kuva 5. Heikon ja vahvan ensitunnistuksen ja autentikoinnin muodostama nelikenttä. Ensitunnistuksen ja autentikoinnin luotettavuudesta voidaan piirtää kuvan mukainen nelikenttä, jossa kullakin kentällä on oma käyttötilanteensa. Suuri osa Internetin palveluista tulee toimeen salasanatunnistuksella ja pseudonyymillä identiteetillä, johon liittyy heikko ensitunnistus (vasen yläkulma). Tällöin palvelun omistajan toiminnan kannalta ei ole oleellista tietää, kuka tosielämän henkilö loppukäyttäjä tarkkaan ottaen on. Jotkut palvelut saattavat siitä huolimatta tarvita vahvaa autentikointia (oikea yläkulma), koska heikon autentikoinnin pettämisen on havaittu aiheuttavan ongelmia loppukäyttäjille ja palveluntarjoajille. Vaikka vahvaa autentikointia ei monessa organisaatiossa olekaan otettu käyttöön, on ainakin organisaation työntekijöiden ensitunnistus toteutettu tyypillisesti vahvasti (vasen alakulma): työntekijä saa käyttäjätunnuksensa ja salasanansa henkilökohtaisesti 18
19 palvelussuhteensa alussa. Jos tunnistuksen pettäessä realisoituvat riskit niin vaativat, voidaan myös autentikointi suorittaa vahvasti (oikea alakulma). Tunnistuksen luotettavuuden arvioimiseen on kehitetty viitekehyksiä, jotka huomioivat eri osatekijöitä kokonaisuutena periaatteenaan ketju on yhtä heikko kuin sen heikoin lenkki. Esimerkiksi Suomessa laki vahvasta tunnistuksesta määrittelee tunnistuksen vahvaksi, kun sekä ensitunnistus on tehty vahvasti kasvotusten, että myös itse tunnistusmenetelmä on vahva. Käytännössä monet luottamuksellisuudeltaan vaativat palvelut, kuten verkkopankit ja julkishallinnon sähköiset asiointipalvelut, edellyttävät sekä vahvaa ensitunnistusta että autentikointia. Kansainvälisesti tunnetuin tunnistuksen vahvuuden viitekehys on Yhdysvaltojen NIST SP , joka määrittelee tunnistukselle 4 luotettavuustasoa (Level of Assurance, LOA). Lopuksi todettakoon, että identiteetin- ja pääsynhallinnan kirjossa käyttäjän tunnistus on ehkä luonteeltaan teknisin kokonaisuus, joka voidaan toteuttaa kaupan hyllyiltä saatavilla erilaisilla teknisillä välineillä. Toisaalta juuri autentikointi käyttäjätunnusta ja salasanaa pyytävä tietokone on varsin konkreettinen ja helposti ymmärrettävä asia myös identiteetin- ja pääsynhallintaan vihkiytymättömille henkilöille. On suuri houkutus ajatella, että identiteetin- ja pääsynhallintaa voidaan kohentaa syrjäyttämällä salasanatunnistus vahvalla tunnistuksella. Vaikka vahva tunnistus onkin tarpeen tietyissä käyttötilanteissa, löytyvät identiteetin- ja pääsynhallinnan keskeisimmät kehityskohteet usein kuitenkin muualta. Niin kuin tietoturvallisuudessa yleensä, myös käyttäjän tunnistuksen menetelmää valittaessa kannattaa tasapainottaa vahvan tunnistuksen käyttöönotosta ja ylläpidosta koituvia kustannuksia niiden kustannusten kanssa, jotka syntyvät realisoituvista riskeistä silloin, kun heikko tunnistus pettää. Lisätietoa: NIST Special Publication Electronic Authentication Guideline. Version Keinoja tukevampaan salasanatunnistukseen Rajoituksistaan huolimatta salasanatunnistusta käytetään edelleen laajasti, eikä näytä siltä, että siitä lähitulevaisuudessa kokonaan vapauduttaisiinkaan. Salasanatunnistusta voidaan kuitenkin tukevoittaa joillakin pragmaattisilla keinoilla. Loppukäyttäjän voi antaa itse valita salasanansa, tai loppukäyttäjälle voidaan antaa järjestelmän valitsema salasana. Järjestelmän valitsema salasana on todennäköisesti laadukas eikä käyttäjällä voi olla samaa salasanaa missään muussa palvelussa (ainakaan vielä). Tutkimukset ovat kuitenkin osoittaneet, että jos järjestelmän valitsema salasana on valittu täysin satunnaisesti, käyttäjä joutuu todennäköisesti kirjoittamaan sen ylös, mikä nakertaa turvallisuutta. Jos loppukäyttäjä saa valita salasanansa itse, hänellä on taipumus valita helposti arvattava salasana. Helposti arvattavat salasanat ovat alttiita sanakirjahyökkäyksille, joissa tarkoitusta varten kehitetty murto-ohjelma kokeilee järjestelmällisesti erilaisia yleiskielen sanoja ja niiden variaatioita. Verkon kautta tapahtuvalta sanakirjahyökkäykseltä voidaan yrittää suojautua lukitsemalla käyttäjätunnus liian monen kirjautumisyrityksen jälkeen. Haittapuolena on tällöin altistuminen palvelunestohyökkäyksiin. Tunnus voidaan lukita myös vain määräajaksi, mutta tämä ei suojaa hyvin hitailta ja pitkiltä hyökkäyksiltä (esim. yksi kokeilu tunnissa). 19
20 Käyttäjän valitsemia salasanoja voidaan tukevoittaa vaatimalla salasanoilta suurempaa entropiaa, eli että salasanan merkit valitaan suuremmasta merkkijoukosta (esim. pienet ja isot kirjaimet sekä numerot). Lisäksi käyttäjän valitsemaan salasanaan voidaan ajaa salasanan murto-ohjelmaa ennaltaehkäisevästi, ja näin ehkäistä liian helpon salasanan valitseminen. Loppukäyttäjiä olisi hyvä opastaa riittävän pitkän ja vaikeasti arvattavan salasanan valinnassa. Laadukas salasana syntyy esimerkiksi poimimalla kirjahyllystä kirja ja valitsemalla siitä virke, jonka käyttäjä opettelee ulkoa. Salasana muodostuu virkkeen sanojen ensimmäisistä kirjaimista. Jos salasana kuitenkin unohtuu, auttaa kirjahyllyssä oleva kirja sen mieleen palauttamisessa. Salasanan alkuun voi vaikka lisätä virkkeen sivunumeron, jotta oikeaan virkkeeseen on helpompi palata. Salasanatunnistuksen perushaavoittuvuus on alttius toistohyökkäykselle käyttäjätunnuksen ja salasanan verkossa kaapannut henkilö voi käyttää sitä välittömästi hyväkseen. Siksi salasana on syytä lähettää palvelimelle aina salaavan protokollan (esim. TLS, SSH secure shell) yli. Näin päätelaitteen ja palvelimen liikennettä salakuunteleva hyökkääjä ei saa tietoonsa salasanaa. Erilaiset haittaohjelmat asiakkaan (keylogger) tai palvelimen (rootkit) päässä voivat kuitenkin päästä käsiksi salasanaan. Hyväuskoinen käyttäjä saattaa myös antaa salasanansa uskottavasti esiintyvälle soittajalle, joka vakuuttaa olevansa vaikkapa IT-tuesta (social engineering). Siksi organisaation on syytä kouluttaa käyttäjiään myös olemaan antamatta salasanaansa missään tilanteessa kenellekään toiselle. Edes IT-tuki ei tarvitse käyttäjän salasanaa tehtäviensä hoitamisessa. Salasana antaa sijaa välimieshyökkäykselle, kun käyttäjä luulee asioivansa aidon verkkopalvelun kanssa mutta tuleekin tietämättään antaneeksi salasanansa hyökkääjälle (kalastelu eli phishing). Välimieshyökkäys voi syntyä myös, jos käyttäjä käyttää samaa käyttäjätunnusta ja salasanaa monessa palvelussa - kuinka käyttäjä voi olla varma, että palvelimen ylläpitäjä ei ole epärehellinen ja kokeile, mitkä muutkin palvelut avautuvat käyttäjän antamalla salasanalla. Palvelun tai käyttäjän itse voi olla vaikea tietää, koska hänen salasanansa on joutunut vääriin käsiin. Palvelin voi etsiä kirjautumiskäyttäytymisistä anomalioita esimerkiksi kirjautumisia poikkeuksellisista verkoista mutta niihin liittyy riski virhetulkinnoista ja siten palvelunestosta. Tyypillisesti lisäturvaa salasanojen paljastumista vastaan haetaan kuitenkin vaatimalla salasanojen säännöllistä vaihtamista. Tunnistuksen suorittavalla palvelimella salasana on syytä tallettaa tiivisteenä (hash), ei selkokielisenä. Salasanasta saadaan tiiviste ajamalla se sopivan yksisuuntaisen funktion läpi. Näin palvelimelle murtautuva ja salasanatiedostoon lukuoikeuden saava hakkeri ei saa suoraan käyttöönsä kaikkien käyttäjien salasanoja, vaan joutuu ensin murtamaan ne esimerkiksi sanakirjakirjahyökkäyksellä. Päällekkäisten käyttäjätunnus/salasana-parien karsiminen tukevoittaa myös salasanatunnistusta: jos käyttäjällä on muistettavanaan vähemmän salasanoja, voidaan kohtuudella olettaa, että ne ovat pidempiä, laadukkaampia, ne muistetaan ulkoa ja niitä vaihdetaan säännöllisesti. Jos salasana annetaan aina samalle tunnistuspalvelimelle, sijaa välimieshyökkäykselle jää vähemmän. Käyttäjätunnus/salasana-parien vähentämiseen palataan luvuissa 7 ja 8. 20
Tampere University of Technology Identiteetin- ja pääsynhallinta Citation Linden, M. (2015). Identiteetin- ja pääsynhallinta. (Tampere University of Technology. Department of Pervasive Computing. Report;